
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 26 mai 2010
PL.x.321/2010


AVIZ
asupra proiectului de Lege pentru ratificarea Acordului între Guvernul României şi Guvernul Republicii Cipru privind recunoaşterea reciprocă a calificărilor obţinute în învăţământul superior pentru continuarea studiilor în instituţii de învăţământ superior din cele două ţări, semnat la Bucureşti la 22 mai 2009
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Acordului între Guvernul României şi Guvernul Republicii Cipru privind recunoaşterea reciprocă a calificărilor obţinute în învăţământul superior pentru continuarea studiilor în instituţii de învăţământ superior din cele două ţări, semnat la Bucureşti la 22 mai 2009, trimis cu adresa nr. PL.x.321 din 17 mai 2010, înregistrat cu nr.31/491 din 18 mai 2010. 
Camera Deputaţilor este primă Cameră sesizată, în conformitate cu art. 75 alin. (1) din Constituţia României, republicată şi art. 92 alin. (8) pct.1 din Regulamentul Camerei Deputaţilor, republicat, cu modificările ulterioare. 
Proiectul de lege are ca obiect de reglementare ratificarea Acordului între Guvernul României şi Guvernul Republicii Cipru privind recunoaşterea reciprocă a calificărilor obţinute în învăţământul superior pentru continuarea studiilor în instituţii de învăţământ superior din cele două ţări, semnat la Bucureşti, la 22 mai 2009. Acordul reprezintă o înţelegere internaţională bilaterală, încheiată la nivel guvernamental, care, prin conţinutul său, intră sub incidenţa prevederilor art.19 din Legea nr.590/2003 privind tratatele, urmând a fi supus Parlamentului spre ratificare prin lege.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut proiectul de lege în şedinţa din 26 mai 2010.

Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri, al Consiliului Legislativ, aviz cu nr.510 din 27 aprilie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru ratificarea Acordului între Guvernul României şi Guvernul Republicii Cipru privind recunoaşterea reciprocă a calificărilor obţinute în învăţământul superior pentru continuarea studiilor în instituţii de învăţământ superior din cele două ţări, semnat la Bucureşti la 22 mai 2009.
În raport de obiectul şi conţinutul reglementării, proiectul de lege face parte din categoria legilor ordinare.
                      
          PREŞEDINTE,                          
 
 SECRETAR,

                                    Daniel Buda                               
      Gabriel Andronache
Consilier parlamentar,

Rodica Penescu

